《辛亥三月击舟潇湘得邵武柳州二丞相正月初书》
宋代·许翰

回雁峰南楚越分，潇湘烟水思离群。
林寒欲暗他江浦，月出先离半岭云。
客子无归迷世路，故人不见隔兵氛。
春风空寄相思字，寇邓经纶早晚闻。

作者简介：（?—1133）开封襄邑人，字崧老。哲宗元祐三年进士。徽宗时为给事中，以言事落职。钦宗靖康初复官，历翰林学士、御史中丞、同知枢密院事，因议论不合贬官。高宗拜尚书右丞兼权门下侍郎，极论李纲忠义，高宗未许，以资政殿大学士提举洞霄宫，旋被劾遭斥逐。有《襄陵集》等。